20)

Artiklit 32 muudetakse järgmiselt: a) punkti 1 sissejuhatav lause asendatakse järgmisega: „käitaja heitearuande tõendamine on seotud rakendusmääruse (EL) 2018/2066 artikli 19 lõike 2 punktis a osutatud A-kategooria käitise või kõnealuse rakendusmääruse artikli 19 lõike 2 punktis b osutatud B-kategooria käitisega, mille puhul“; b) punkti 2 sissejuhatav lause asendatakse järgmisega: „käitaja heitearuande tõendamine on seotud rakendusmääruse (EL) 2018/2066 artikli 19 lõike 2 punktis a osutatud A-kategooria käitise või kõnealuse rakendusmääruse artikli 19 lõike 2 punktis b osutatud B-kategooria käitisega, mille puhul“; c) punkt 3 asendatakse järgmisega: „3) käitaja heitearuande tõendamine on seotud rakendusmääruse (EL) 2018/2066 artikli 47 lõikes 2 osutatud väikeste heitkogustega käitisega ning kohaldatakse punkti 2 alapunkte a kuni c;“; d) lisatakse punktid 3a, 3b ja 3c: „3a) käitaja tootmistaseme aastaaruande tõendamine on seotud punktis 1, 2 või 3 osutatud käitisega, mille puhul a) käitises ei ole muud käitiseosa kui üks käitiseosa, mille suhtes kohaldatakse delegeeritud määruse (EL) 2019/331 artikli 10 lõike 2 kohast tootepõhist võrdlusalust ning b) tootepõhise võrdlusalusega seotud tootmisandmeid on hinnatud finantsaruandluse auditi osana ja käitaja esitab selle kohta tõendid; 3b) käitaja tootmistaseme aastaaruande tõendamine on seotud punktis 1, 2 või 3 osutatud käitisega, mille puhul a) käitises on kuni kaks käitiseosa; b) teise käitiseosa arvele jääb vähem kui 5 % käitisele eraldatavate LHÜde lõplikust üldkogusest ning c) tõendajal on piisavalt andmeid, et hinnata käitiseosade jaotust, kui see on asjakohane; 3c) käitaja tootmistaseme aastaaruande tõendamine on seotud punktis 1, 2 või 3 osutatud käitisega, mille puhul a) käitises on ainult soojuspõhise võrdlusaluse või kaugkütte käitiseosad ning b) tõendajal on piisavalt andmeid, et hinnata käitiseosade jaotust, kui see on asjakohane;“; e) punkti 4 muudetakse järgmiselt: a) sissejuhatav lause asendatakse järgmisega: „käitaja heitearuande või tootmistaseme aastaaruande tõendamine on seotud mehitamata tegevuskohas asuva käitisega, mille puhul“; b) punkt c asendatakse järgmisega: „c) käitaja või labor on juba vastavalt rakendusmääruse (EL) 2018/2066 artiklile 60 või delegeeritud määruse (EL) 2019/331 artiklile 11 arvesteid kohapeal kontrollinud ning käitaja esitatud allkirjastatud dokument või kuupäevatempliga tõendav fotomaterjal näitab, et käitise tegevuskohas ei ole pärast kõnealust kontrolli toimunud mõõtmise või käitamisega seotud muutusi;“; f) punkti 5 muudetakse järgmiselt: a) esimest lõiku muudetakse järgmiselt: i) sissejuhatav lause asendatakse järgmisega: „käitaja heitearuande või tootmistaseme aastaaruande tõendamine on seotud kauge või ligipääsmatu tegevuskohaga, eelkõige avamerekäitisega, mille puhul“; ii) punkt b asendatakse järgmisega: „b) käitaja või labor on juba vastavalt rakendusmääruse (EL) 2018/2066 artiklile 60 või delegeeritud määruse (EL) 2019/331 artiklile 11 arvesteid kohapeal kontrollinud ning käitaja esitatud allkirjastatud dokument või kuupäevatempliga tõendav fotomaterjal näitab, et käitise tegevuskohas ei ole pärast kõnealust kontrolli toimunud mõõtmise või käitamisega seotud muutusi.“; b) lisatakse järgmine lõik: „Punkti 3a alapunkti b tuleb kohaldada juhul, kui käitiseosa, mille arvele jääb 95 % või rohkem käitisele punkti 3b alapunktis b osutatud eraldatavate LHÜde lõplikust üldkogusest, on käitiseosa, mille suhtes kohaldatakse delegeeritud määruse (EL) 2019/331 artikli 10 lõike 2 kohast tootepõhist võrdlusalust.“